patvirtinta

Plungės rajono savivaldybės

administracijos

Švietimo ir sporto

skyriaus vedėjo

2023 m. d.

įsakymu Nr.

**LITERATŪRINIO RAŠINIO KONKURSO „KĄ TAU, JAUNUOLI, REIŠKIA ŽODŽIAI TREMTIS, TREMTINIAI, POLITINIAI KALINIAI?“**

**NUOSTATAI**

**I SKYRIUS**

**BENDROSIOS NUOSTATOS**

1. Literatūrinio rašinio konkurso „Ką tau, jaunuoli, reiškia žodžiai tremtis, tremtiniai, politiniai kaliniai?“ (toliau – konkursas) nuostatai reglamentuoja konkurso tikslus ir organizavimą.

2. Konkurso organizatorius – Plungės rajono savivaldybės administracijosŠvietimo ir sporto skyrius, Plungės rajono nevyriausybinė organizacija „Paliesti tremties“.

3. Konkursas organizuojamas įgyvendinant Plungės rajono nevyriausybinės organizacijos „Paliesti tremties“ projektą „Kol atmintis gyva“.

4. Konkursas „Ką tau, jaunuoli, reiškia žodžiai tremtis, tremtiniai, politiniai kaliniai?“ – tai literatūrinio rašinio konkursas, kurio metu dalyviai rašys rašinį apie vieną iš skaudžiausių Lietuvos Respublikos istorijos laikotarpių – tremtį. To laikotarpio žmonių išgyvenimus, netektis, nepriteklių, žmonių išvežimą iš gimtų namų į nežinią ir be jokios kaltės.

5. Konkurso tikslas: pagilinti žinias apie žmonių patirtus išgyvenimus ir sunkumus tremtyje, skatinti moksleivius domėtis to meto istoriniu kontekstu, bendradarbiaujant su asmenimis gyvenusiais tremtyje.

**II SKYRIUS**

**KONKURSO ORGANIZAVIMAS**

6. Konkursas vyks 2023-09-11 – 2023-10-06 dienomis. Vėliausia rašinio pateikimo data 2023-10-06 15 val.

7. Konkurso dalyviai skirstomi į keturias amžiaus grupes.Plungės rajono bendrojo ugdymo mokyklų 1–4 kl., 5–8 kl. ir I, II (9–10 kl.) III–IV gimnazijos kl.

8. Literatūrinius rašinius siųsti el. paštu [alma.galminiene@plunge.lt](mailto:alma.galminiene@plunge.lt) arba atnešti adresu Vytauto g. 12, Plungė, Švietimo ir sporto skyriaus vyr. specialistei Almai Galminienei.

**III SKYRIUS**

**RAŠINIO REIKALAVIMAI**

9. Rašinyje turi atspindėti konkurso tema „Ką tau, jaunuoli, reiškia žodžiai tremtis, tremtiniai, politiniai kaliniai?“

10. Rašinys turi atitikti rašinio rašymo struktūrą.

11. Rašinys gali būti rašomas ranka (1–4 kl.), kompiuteriu.

12. Rašinys neturi būti anksčiau kur nors publikuotas, siųstas į kitus konkursus.

13. Vienas autorius gali atsiųsti vieną literatūrinį rašinį.

14. Rašinio pabaigoje turi būti nurodytas autoriaus vardas, pavardė, amžius, mokymosi įstaigos pavadinimas, tel. numeris. Taip pat nurodyti ir ruošiančio mokinį konkursui mokytojo vardą, pavardę, kontaktinius duomenis: telefono numerį ir el. paštą.

15. Konkurso organizatoriai pasilieka teisę publikuoti darbus savo nuožiūra, rengti darbų prezentaciją. Autorių sutikimas su šiomis sąlygomis laikomas rašinių atsiuntimas į konkursą.

**IV SKYRIUS**

**RAŠINIŲ VERTINIMAS IR LAIMĖTOJŲ APDOVANOJIMAS**

16. Darbus pagal vertinimo kriterijus vertins sudaryta Vertinimo komisija (jos sudėtį nustato konkurso organizatoriai).

17. Komisija, vertindama rašinius, atsižvelgs į temos suvokimą ir atskleidimą, meniškumą ir originalumą.

18. Pastebėjus, kad darbai neatitinka konkurso nuostatų, ar yra plagijuoti, turi defektų (neatitinka rašto darbo reikalavimų, sunkiai įskaitomi ir pan.), nebus vertinami.

19. Vertinimo sistema: Vertinimo komisija darbus vertina pagal kiekvieną kriterijų 10-ties balų sistemoje.

20. Laimėtojais skelbiami daugiausia balų surinkę dalyviai.

21. Informacija apie konkurso rezultatus bus paskelbta per 10 darbo dienų nuo konkurso pabaigos Plungės rajono savivaldybės internetiniame tinklalapyje [www.plunge.lt](http://www.plunge.lt).

22. Su konkurso laimėtojais bus susisiekta nurodytais kontaktais.

23. Iš visų dalyvių bus išrinkta 12 laimėtojų: iš kiekvienos amžiaus grupės po 3.

24. Išrinktiems rašinių autoriams bus įteikti diplomai, organizatorių įsteigti prizai ir kelionė į Lietuvos gyventojų genocido ir rezistencijos tyrimo centrą ir kitas tremties atminimo vietas Vilniuje. Apdovanojami padėkos raštu bus ir mokinius rengę mokytojai.

25. Komisija pasilieka teisę skirti papildomas nominacijas.

**V SKYRIUS**

**BAIGIAMOSIOS NUOSTATOS**

26. Organizatorius pasilieka teisę konkurso metu keisti ir papildyti nuostatus apie tai informuodamas Plungės rajono savivaldybės internetiniame tinklalapyje [www.plunge.lt](http://www.plunge.lt).

27. Pateikdami rašinius konkurso dalyviai neatlygintinai suteikia konkurso organizatoriui neišimtines teises viešai skelbti konkursui pateiktus kūrinius ar jų kopijas.

\_\_\_\_\_\_\_\_\_\_\_\_\_\_\_\_\_\_\_\_\_